Man skal ved køb af ejerlejlighed først og fremmest have styr på sin økonomiske situation. Derudover er der væsentlige juridiske forhold og vilkår, der er værd at være opmærksom på. Man bør også være bevidst om, at ejendomsmægleren er sælgers mand, hvorfor det kan betale sig at have en boligrådgiver med på sin side, når et køb af ejerlejlighed planlægges. Man modtager et skøde på samme måde som ved et almindeligt hus. Man kan derfor belåne en ejerlejlighed med et realkreditlån på samme måde, som hvis der var tale om et fritliggende enfamiliehus.